《华亭山房象山》
宋代·黄大舆

客游厌城市，僧房见岩壑。
伟石罗众峰，寒砂结层堮。
为谷既窈窕，置岭复绵邈。
溪源互相注，花草纷已错。
空闻先王梦，徒观楚臣作。
行云在俛仰，北渚应酬酢。
天机契如幻，意匠起冥漠。
周流属多豫，寤寐欣所托。
有怀山中人，从尔芳杜若。

作者简介：宋蜀人，字载万，自号岷山耦耕。善乐府歌词。有词集《乐府广变风》。又录唐以来才士咏梅之词为《梅苑》十卷。